NÁRODNÁ RADA SLOVENSKEJ REPUBLIKY

IV. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

K číslu : 211/2010

**1424a**

# I n f o r m á c i a

**o výsledku rokovania**

**Výboru Národnej rady Slovenskej republiky pre financie, rozpočet a menu, Ústavnoprávneho výboru Národnej rady Slovenskej republiky a Výboru Národnej rady Slovenskej republiky pre pôdohospodárstvo, životné prostredie a ochranu prírody o výsledku prerokovania návrhu poslancov Národnej rady Slovenskej republiky Vladimíra MEČIARA a Tibora CABAJA na vydanie zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov (tlač 1424) v druhom čítaní (podľa § 78 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Výbor Národnej rady Slovenskej republiky pre financie, rozpočet a menu, ako gestorský výbor, podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov túto informáciu výborov Národnej rady Slovenskej republiky o prerokovaní vyššie uvedeného návrhu zákona.

**I.**

Národná rada Slovenskej republiky uznesením č. 1928 z 9. februára 2010 pridelilanávrh poslancov Národnej rady Slovenskej republiky Vladimíra MEČIARA a Tibora CABAJA na vydanie zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov (tlač 1424) týmto výborom Národnej rady Slovenskej republiky :

* Výboru Národnej rady Slovenskej republiky pre financie, rozpočet a menu
* Ústavnoprávnemu výboru Národnej rady Slovenskej republiky
* Výboru Národnej rady Slovenskej republiky pre pôdohospodárstvo, životné prostredie a ochranu prírody

Uvedené výbory prerokovali predmetný návrh zákona v stanovenom termíne.

**II.**

Gestorský výbor nedostal do začatia rokovania o návrhu poslancov Národnej rady Slovenskej republiky Vladimíra MEČIARA a Tibora CABAJA na vydanie zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov (tlač 1424) stanoviská poslancov Národnej rady Slovenskej republiky podané v súlade s § 75 ods. 2 zákona NR SR č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

**III.**

K predmetnému návrhu zákona zaujali výbory Národnej rady Slovenskej republiky tieto stanoviská:

1. Odporúčanie pre Národnú radu Slovenskej republiky návrh **schváliť**

**s pozmeňujúcimi a doplňujúcimi návrhmi**

* Výbor Národnej rady Slovenskej republiky pre financie, rozpočet a menu (uzn. č. 658 zo dňa 24. februára 2010)
* Výbor Národnej rady Slovenskej republiky pre pôdohospodárstvo, životné prostredie a ochranu prírody (uzn. č. 553 zo dňa 25. februára 2010)

1. Ústavnoprávny výbor Národnej rady Slovenskej republiky **neprijal** platné uznesenie, nakoľko návrh uznesenia nezískal podporu potrebnej nadpolovičnej väčšiny prítomných poslancov v súlade s § 52 ods. 4 zákona NR SR č. 350/1996 Z. z. o rokovacom poriadku v znení neskorších predpisov a čl. 84 ods. 2 Ústavy SR v znení neskorších predpisov (celkový počet 12 poslancov, prítomných 7, za návrh hlasovali 2 poslanci, 0 poslancov bolo proti a 5 sa zdržali hlasovania)

**IV.**

Z uznesení výborov Národnej rady Slovenskej republiky uvedených pod bodom III. tejto správy vyplynuli tieto pozmeňujúce a doplňujúce návrhy :

**1. K čl. I  1. bodu**

V čl. I v 1. bode v § 27 ods. 1 odkaz 6aa) za slovami „podľa osobitných predpisov“ nahradiť odkazom 6ad).

Ide o legislatívno-technickú úpravu. Platné znenie zákona č. 222/2004 Z. z. o dani z pridanej hodnoty v rámci odkazového aparátu už obsahuje odkaz 6aa) a to v § 19 ods. 10. Z hľadiska systematiky zákona a existujúceho odkazového aparátu je potrebné odkaz 6aa označiť ako odkaz 6ad).

**Výbor NR SR pre financie, rozpočet a menu**

**Výbor NR SR pre pôdohospodárstvo, životné prostredie a ochranu**

**prírody**

**2. K čl. I  2. bodu**

V čl. I. 2. bode v úvodnej vete slová „k odkazu 6aa“ nahradiť slovami „k odkazu 6ad)“ a v texte poznámky pod čiarou slová „6aa“ nahradiť slovami „6ad“.

Ide o legislatívno-technickú úpravu. Platné znenie zákona č. 222/2004 Z. z. o dani z pridanej hodnoty v rámci odkazového aparátu už obsahuje odkaz 6aa) a to v § 19 ods. 10. Z hľadiska systematiky zákona a existujúceho odkazového aparátu je potrebné odkaz 6aa označiť ako odkaz 6ad).

**Výbor NR SR pre financie, rozpočet a menu**

**Výbor NR SR pre pôdohospodárstvo, životné prostredie a ochranu**

**prírody**

**3. K čl. II**

V čl. II slová „1. apríla“ nahradiť slovami „1. mája“.

Zmena účinnosti zákona sa navrhuje z dôvodu trvania legislatívneho procesu, potreby zabezpečenia aspoň minimálnej legisvakančnej lehoty. Z tohto dôvodu je potrebné zmeniť navrhovanú účinnosť zákona tak, aby boli dodržané  lehoty zakotvené v Ústave Slovenskej republiky (čl. 102 ods. 1 písm. o)).

**Výbor NR SR pre financie, rozpočet a menu**

**Výbor NR SR pre pôdohospodárstvo, životné prostredie a ochranu**

**prírody**

**V.**

Gestorský výbor na základe stanovísk výborov k návrhu poslancov Národnej rady Slovenskej republiky Vladimíra MEČIARA a Tibora CABAJA na vydanie zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov (tlač 1424) vyjadrených v uzneseniach uvedených pod bodom III. tejto informácie a v stanoviskách poslancov gestorského výboru vyjadrených v rozprave k tomuto návrhu zákona v súlade s § 81 ods.2, § 82 ods. 1 a § 83 ods.4, § 84 ods.2 a § 86 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

**neprijal odporúčanie pre Národnú radu Slovenskej republiky**

k návrhu poslancov Národnej rady Slovenskej republiky Vladimíra MEČIARA a Tibora CABAJA na vydanie zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov (tlač 1424)

Predmetná spoločná správa výborov Národnej rady Slovenskej republiky o návrhu poslancov Národnej rady Slovenskej republiky Vladimíra MEČIARA a Tibora CABAJA na vydanie zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov (tlač 1424a) bola prerokovaná s prijatím uznesenia gestorského výboru č. 664 z  2. marca 2010. Výbor určil poslanca **Miroslava Jureňu** za spoločného spravodajcu výborov.

Súčasne ho poveril

1. predniesť informáciu výborov na schôdzi Národnej rady Slovenskej republiky

1. predložiť návrh na ďalší postup

Bratislava 2. marca 2010

**Jozef B u r i a n**

**predseda**

**Výboru NR SR pre financie, rozpočet a menu**